Min bøgehæk blev plantet i november 2006. I dag opdagede jeg, at barken visner hele vejen rundt ved flere af planterne, hvorefter grenene går ud. 


Er det kræft? Hvad kan man stille op? 


Det er en meget lang hæk, som er fælles med naboen.


Er det kræft i bøgehækken?
Beskrivelsen kan godt passe på bøgetræskræft. 


Den eneste måde at bekæmpe sygdommen på er at fjerne alle de angrebne partier, hvor der er sygt bark, med en sav og en skarp kniv. Det skal muligvis gøres over flere omgange. 


Jeg tør ikke love 100 %, at sygdommen kan helbredes. Hvis det viser sig at være tilfældet, vil jeg anbefale at du vælger en anden hæk end en bøgehæk. Du kan evt. vælge en avnbøgehæk (Carpinus betulus), den har de samme gode egenskabet som bøg, og den angribes ikke af kræft. 

